pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ ต้อนรับนายกรัฐมนตรี ในโอกาสลงพื้นที่ติดตามการดำเนินโครงการ “เน็ตประชารัฐ”
วันพุธที่ 23 สิงหาคม 2560
รมว.ดิจิทัลฯ ต้อนรับนายกรัฐมนตรี ในโอกาสลงพื้นที่ติดตามการดําเนินโครงการ “เน็ตประชารัฐ”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมคณะผู้บริหารกระทรวงฯ และหน่วยงานในสังกัด ให้การต้อนรับ พลเอก ประยุทธ์ จันทร์โอชา นายกรัฐมนตรี และคณะ ในโอกาสลงพื้นที่ตรวจเยี่ยมและติดตามผลการดําเนินงานโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ หรือ “เน็ตประชารัฐ” ในพื้นที่จังหวัดนครราชสีมา และโครงการต่างๆ ของกระทรวงดิจิทัลฯ ตามนโยบาย “ไทยแลนด์ 4.0” ก่อนการประชุม ครม.สัญจร โดยโครงการดังกล่าว ได้ดําเนินการติดตั้งอินเทอร์เน็ตความเร็วสูง FTTx ไปแล้ว 11,933 หมู่บ้าน จากเป้าหมาย 24,700 หมู่บ้านทั่วประเทศ โดยภาคตะวันออกเฉียงเหนือ กําหนดการติดตั้งมากที่สุด 13,435 หมู่บ้าน ซึ่งได้ติดตั้งไปแล้ว 6,567 หมู่บ้าน สร้างประโยชน์ให้กับประชาชนในพื้นที่เป็นอย่างยิ่ง เมื่อวันที่ 21 สิงหาคม 2560 ณ หมู่บ้านหนองขี้เหล็ก หมู่ 4 ต.วังหิน อ.โนนแดง จ.นครราชสีมา
********************
รัฐบาลไทย-ข่าวทำเนียบรัฐบาล-ทส.​ ประชุมหารือเกี่ยวกับนโยบายและการดำเนินการด้านทรัพยากรธรรมชาติและสิ่งแวดล้อม
วันศุกร์ที่ 11 ตุลาคม 2562
ทส.​ ประชุมหารือเกี่ยวกับนโยบายและการดําเนินการด้านทรัพยากรธรรมชาติและสิ่งแวดล้อม
ทส.​ ประชุมหารือเกี่ยวกับนโยบายและการดําเนินการด้านทรัพยากรธรรมชาติและสิ่งแวดล้อม
ทส.​ ประชุมหารือเกี่ยวกับนโยบายและการดําเนินการด้านทรัพยากรธรรมชาติและสิ่งแวดล้อม
วันนี้​ (11​ ตุลาคม​ 2562) กระทรวงทรัพยากรธรรมชาติและสิ่งแวดล้อมร่วมกับคณะกรรมาธิการการที่ดินทรัพยากรธรรมชาติและสิ่งแวดล้อม สภาผู้แทนราษฎร​ ประชุมหารือเกี่ยวกับนโยบายและการดําเนินการด้านทรัพยากรธรรมชาติและสิ่งแวดล้อม​โดยมีนายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​นายพิธา​ ลิ้มเจริญรัตน์​ ประธานคณะกรรมาธิการการที่ดินทรัพยากรธรรมชาติและสิ่งแวดล้อม​ สภาผู้แทนราษฎร​ นายนพดล​ พลเสน ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม​ นายธเนศพล​ ธนบุณยวัฒน์​ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม​ พร้อมด้วยนายจตุพร​ บุรุษพัฒน์​ ปลัดกระทรวง​ทรัพยากรธรรมชาติและสิ่งแวดล้อม​ ผู้บริหารระดับสูง​ หัวหน้าส่วนราชการในสังกัดกระทรวงฯ​ และคณะกรรมาธิการการที่ดินฯ​ ร่วมประชุมหารือฯ​ ณ​ ห้องอารีย์สัมพันธ์​ ชั้น​ 3 กรมส่งเสริมคุณภาพสิ่งแวดล้อม​
การประชุมหารือในครั้งนี้​ ที่ประชุมได้มีการหารือในประเด็น​ ดังต่อไปนี้
1. ด้านทรัพยากรธรรมชาติและสิ่งแวดล้อมเกี่ยวกับ นโยบายและมาตรการการแก้ไขปัญหาที่ดินในพื้นทีปาตามกฎหมาย​ การใช้ประโยชน์ในที่ดินปาไม้ของรัฐ​ การเพิ่มและฟื้นฟูพื้นที่ปาไม้ของประเทศ​ การบริหารจัดการทรัพยากรน้ํา นโยบายและมาตรการเกี่ยวกับปัญหาการบุกรุกพื้นทีปชายเลนรวมถึงการฟื้นฟู​พื้นที่ปาชายเลน
และนโยบายและมาตรการเกี่ยวกับปัญหาการกัดเซาะชายฝั่ง
2. ด้านคุณภาพสิ่งแวดล้อม​ เกี่ยวกับนโยบายและมาตรการเกี่ยวกับปัญหามลพิษทางอากาศ​ นโยบายและมาตรการเกี่ยวกับปัญหาขยะ ทั้งบนบกและในทะเล​ และนโยบายและมาตรการเกี่ยวกับรายงานการประเมินผลกระทบสิ่งแวดล้อม
3. ด้านสิทธิสัตว์​ เกี่ยวกับนโยบายและมาตรการเกี่ยวกับปัญหาช้างป้และช้างบ้าน​ และนโยบายและมาตรการการขึ้นทะเบียนสัตว์ใกล้สูญพันธุ์
ทั้งนี้​ กระทรวงทรัพยากรธรรมชาติและสิ่งแวดล้อม​ พร้อมให้ความร่วมมือและรับข้อเสนอแนะของคณะกรรมาธิการฯ​ ไปพิจารณาและ​ดําเนินการต่อไป
รัฐบาลไทย-ข่าวทำเนียบรัฐบาล-นายกรัฐมนตรียืนยันไม่ได้ยกเลิกรถตู้บริการสาธารณะ เผยคุมเข้มรถตู้ไม่มีคุณภาพห้ามออกมาวิ่ง
วันอังคารที่ 14 มีนาคม 2560
นายกรัฐมนตรียืนยันไม่ได้ยกเลิกรถตู้บริการสาธารณะ เผยคุมเข้มรถตู้ไม่มีคุณภาพห้ามออกมาวิ่ง
นายกรัฐมนตรียืนยันไม่ได้ยกเลิกรถตู้บริการสาธารณะ เผยคุมเข้มรถตู้ไม่มีคุณภาพห้ามออกมาวิ่ง
วันนี้ (14 มีนาคม 2560) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงความคืบหน้ามาตรการคุมเข้มการจัดระเบียบความปลอดภัยรถตู้บริการสาธารณะ หลังมีผู้ประกอบการออกมาเรียกร้องขอความเป็นธรรม จากกระเเสข่าวว่า จะมีคําสั่งยกเลิกรถตู้บริการสาธารณะเเละเปลี่ยนมาใช้รถมินิบัสเเทน
ว่า ได้สั่งการให้ดูเเลเรื่องดังกล่าวเเล้ว โดยมีการหารือกับสมาคมรถตู้ ยืนยันว่าไม่มีการบังคับ เป็นไปตามความสมัครใจ ทั้งนี้ กรณีรถตู้ไม่มีคุณภาพ สภาพใช้การไม่ได้ ไม่มีความปลอดภัยต้องยกเลิก ถ้าปล่อยไว้ก็จะเป็นปัญหาเเบบเดิม โดยในวันนี้ได้ออกคําสั่งมาตรา 44 เพื่อแก้ไขปัญหาจราจรทางบก และมาตรการรักษาความปลอดภัยของการขนส่งสาธารณะ ในช่วงเทศกาลสงกรานต์แล้ว
นายกรัฐมนตรีกล่าวต่อไปว่า รัฐบาลเป็นห่วงความปลอดภัยของประชาชน เเละก็เป็นห่วงความเดือดร้อนของผู้ประกอบการที่ดี ๆ ส่วนผู้ประกอบการที่ไม่มีความรับผิดชอบ ใช้รถไม่มีมาตรฐานต้องยกเลิก จึงต้องมาหารือกันเพื่อให้ประชาชนมีทางเลือก ถ้ารถตู้ไม่พอก็จะมีมินิบัสเสริม พร้อมให้กรมขนส่งออกข้อกําหนดเพิ่มเพื่อความปลอดภัยทั้งเรื่องรถ พลขับ เทคโนโลยีติดรถ ที่นั่งตามจํานวนจริง และมีเข็มขัดนิรภัย พร้อมกล่าวยืนยันว่า ไม่ได้ยกเลิกรถตู้ เเต่ห้ามรถตู้ไม่ได้มาตรฐานออกมาวิ่ง และเสริมด้วยรถมินิบัสเพื่อเปิดโอกาสให้ประชาชนมีทางเลือกในการใช้บริการมากขึ้น
--------------------------------------
รัฐบาลไทย-ข่าวทำเนียบรัฐบาล- สธ. เร่งรัดกำจัดโรคพิษสุนัขบ้า หนุนยุทธศาสตร์จัดตั้งศูนย์พักพิงสุนัขจรจัด
วันอังคารที่ 21 พฤศจิกายน 2560
สธ. เร่งรัดกําจัดโรคพิษสุนัขบ้า หนุนยุทธศาสตร์จัดตั้งศูนย์พักพิงสุนัขจรจัด
นายแพทย์เจษฎา โชคดํารงสุข ปลัดกระทรวงสาธารณสุข
กระทรวงสาธารณสุข เร่งรัดกําจัดโรคพิษสุนัขบ้า สนับสนุนยุทธศาสตร์การจัดตั้งศูนย์พักพิงสุนัขจรจัดที่มีมาตรฐานใน “โครงการสัตว์ปลอดโรค คนปลอดภัยจากโรคพิษสุนัขบ้าตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี”
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังเยี่ยมศูนย์บริบาลสุนัขจรจัดเทศบาลเมืองแสนสุข อ.ศรีราชา จ.ชลบุรี ว่า รัฐบาล ได้จัดทํา “โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี” ที่ทรงมีพระประสงค์ให้โรคพิษสุนัขบ้าหมดไปจากประเทศไทย โดยความร่วมมือจากหน่วยงานที่เกี่ยวข้อง ด้วยแนวคิดสุขภาพหนึ่งเดียว (One Health) ซึ่งเป็นวิธีการแก้ไขปัญหาสุขภาพที่รวมเอาแนวทางการปฏิบัติ สุขภาพคน สุขภาพสัตว์ และสุขภาพสิ่งแวดล้อมเข้าไว้ด้วยกัน เพื่อนําสู่การมีสุขภาพที่ดี มีเป้าหมายคือ “ไม่มีคนเสียชีวิตจากโรคพิษสุนัขบ้า” โดยการจัดระบบศูนย์พักพิงสุนัขจรจัด เป็นอีกหนึ่งยุทธศาสตร์สําคัญในการดําเนินงานกําจัดโรคพิษสุนัขบ้าของประเทศ ตั้งเป้าดําเนินการทุกกลุ่มจังหวัดต้องมีอย่างน้อยหนึ่งแห่ง เพื่อใช้เป็นต้นแบบศูนย์พักพิงสุนัขจรจัดที่มีมาตรฐาน ขณะนี้นําร่องแล้ว 5 แห่ง ได้แก่ นครราชสีมา อุดรธานี เชียงใหม่ นครศรีธรรมราช กรุงเทพมหานคร
สําหรับศูนย์บริบาลสุนัขจรจัดเทศบาลเมืองแสนสุข ตั้งขึ้นในปี 2555 เพื่อควบคุมปริมาณสุนัขจรจัดในเขตเทศบาลเมือง เป็นแหล่งศึกษาเรียนรู้และค้นคว้าวิจัย รองรับสุนัขได้ 500 ตัว มีมูลนิธิ The man that rescues dogs ดูแลเรื่องการเลี้ยง ทําความสะอาด ให้อาหาร คณะสัตวแพทยศาสตร์ มหาวิทยาลัยเทคโนโลยีราชมงคลตะวันออก ดูแลเรื่องของสุขภาพ วัคซีน การทําหมัน การรักษา โดยการบริหารจัดการแบ่งเป็น 5 ส่วน ดังนี้ 1.คอกกักกันโรค ตรวจสุขภาพฉีดวัคซีนป้องกันโรคสําหรับสัตว์ที่เข้ามาใหม่ 2.คอกสุนัขทั่วไปที่ผ่านการตรวจโรคและทําวัคซีนแล้ว 3.คอกอนุบาล สําหรับสุนัขที่มีลูกอ่อน หรือสุนัขเด็ก 4.คอกสัตว์ป่วย เพื่อทําการรักษา ป้องกันโรคระบาด และ5. คอกสัตว์พิการ ทั้งนี้ นับเป็นตัวอย่างของศูนย์พักพิงสุนัขจรจัดที่มีการบริหารจัดการอย่างเป็นระบบ จากความร่วมมือของรัฐ เอกชน องค์กรเอกชน
ข้อมูลสํานักระบาดวิทยา กรมควบคุมโรค ในปี 2560 มีผู้เสียชีวิตจากโรคพิษสุนัขบ้าจํานวน 6 ราย ในพื้นที่ จังหวัดชลบุรี ฉะเชิงเทรา จังหวัดละ 2ราย สมุทรปราการ บุรีรัมย์ จังหวัดละ 1ราย โดยสาเหตุการเสียชีวิตส่วนใหญ่จากการไม่ฉีดวัคซีนหลังถูกสุนัขหรือแมวกัด ข่วน หรือฉีดไม่ครบตามนัด ซึ่งสิ่งสําคัญในการควบคุมป้องกันโรคพิษสุนัขบ้าในสัตว์คือการฉีดวัคซีนในสัตว์ที่เป็นพาหะนําโรคสําคัญคือสุนัขและแมว ประมาณ 6-7 ล้านตัวทั่วประเทศ การควบคุมโรค ณ จุดเกิดโรค เมื่อพบโรคพิษสุนัขบ้า ส่วนการดูแลในคน เน้นรณรงค์ให้ผู้ถูกสุนัข แมวกัดข่วน เข้ารับการฉีดวัคซีนป้องกันโรคพิษสุนัขบ้าทุกราย อย่างครบถ้วนตามโปรแกรมการนัด หากประชาชนมีข้อสงสัยสอบถามสายด่วนกรมควบคุมโรค 1422
รัฐบาลไทย-ข่าวทำเนียบรัฐบาล-กยศ. แจง พ.ร.บ. ใหม่ เพิ่มโอกาส พร้อมสร้างวินัยทางการเงิน
วันอังคารที่ 7 มีนาคม 2560
กยศ. แจง พ.ร.บ. ใหม่ เพิ่มโอกาส พร้อมสร้างวินัยทางการเงิน
กองทุนเงินให้กู้ยืมเพื่อการศึกษา (กยศ.) เตรียมพร้อม พ.ร.บ. ใหม่ ส่งเสริมวินัยทางการเงิน  และลดปัญหาค้างชําระหนี้ของผู้กู้ยืม บูรณาการความร่วมมือภาครัฐและเอกชนอย่างเป็นระบบ เพื่อเพิ่มโอกาสให้ผู้กู้ยืมรุ่นต่อไป โดยมีผลบังคับใช้ตั้งแต่ 26 ก.ค. 2560 เป็
ดร. ฑิตติมา วิชัยรัตน์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ในขณะนี้กองทุน อยู่ระหว่างการจัดทําร่างกฎหมายลูกเพื่อรองรับการดําเนินงานตามพระราชบัญญัติกองทุนเงินให้กู้ยืมเพื่อการศึกษา พ.ศ. 2560 “พ.ร.บ. ใหม่” ที่ได้ประกาศในราชกิจจานุเบกษาเมื่อวันที่ 27 มกราคม 2560 และจะมีผลบังคับใช้เมื่อพ้นกําหนด 180 วันนับแต่วันประกาศในราชกิจจานุเบกษาเป็นต้นไปนั้น โดยสาระสําคัญของ พ.ร.บ.ฉบับใหม่ดังกล่าว จะเป็นการช่วยเพิ่มโอกาสทางการศึกษาให้กับนักเรียน นักศึกษา ด้วยการเพิ่มการให้กู้ยืมมากลักษณะขึ้นกว่าเดิม ซึ่งแบ่งเป็น 4 ลักษณะ คือ (1) ขาดแคลนทุนทรัพย์ (2) ศึกษาในสาขาวิชาความต้องการหลักต่อการพัฒนาประเทศ (3) ศึกษาในสาขาขาดแคลนหรือมุ่งส่งเสริมเป็นพิเศษ และ (4) เรียนดีเพื่อสร้างความเป็นเลิศ
พ.ร.บ. ใหม่ ยังเพิ่มประสิทธิภาพการบริหารจัดการของกองทุน โดยเฉพาะในส่วนการติดตามหนี้ ที่เป็นสาระสําคัญของกฎหมายฉบับนี้ คือได้กําหนดให้องค์กรนายจ้างมีหน้าที่หักเงินได้ที่มาจากการจ้างแรงงาน เช่น เงินเดือนค่าจ้างฯ ของผู้กู้ยืมที่เป็นพนักงานลูกจ้างนําส่งกรมสรรพากรพร้อมกับการนําส่งภาษีเงินได้ หัก ณ ที่จ่ายเพื่อชําระหนี้คืนกองทุน นอกจากนี้ กองทุนสามารถขอข้อมูลหรือเปิดเผยข้อมูลเท่าที่จําเป็น ของผู้กู้ยืม เพื่อประโยชน์ในการบริหารกองทุนและการติดตามการชําระเงินคืนเท่านั้น ซึ่งกฎหมายใหม่จะช่วยป้องกันความเสี่ยงมิให้ผู้กู้ยืมที่ค้างชําระหนี้ต้องเสียเบี้ยปรับและถูกดําเนินคดี/บังคับคดี เนื่องจากที่ผ่านมากองทุนมีฐานข้อมูลของผู้กู้ยืมที่ไม่เป็นปัจจุบันทําให้ยากต่อการติดต่อสื่อสารและไม่มีมาตรการเชิงบังคับในการชําระหนี้ที่มีประสิทธิภาพเพียงพอ
โดยภาพรวมแล้ว พ.ร.บ. ใหม่ฉบับนี้ จะเป็นการบูรณาการความร่วมมือระหว่างภาครัฐและเอกชนอย่างเป็นระบบในการส่งเสริมวินัยทางการเงิน ป้องกันความเสี่ยงของผู้กู้ยืม รวมถึงสร้างจิตสํานึกและความรับผิดชอบต่อเงินกู้ยืมที่นํามาจากงบประมาณแผ่นดิน เพื่อส่งต่อโอกาสทางการศึกษาให้กับนักเรียน นักศึกษาในรุ่นต่อไป” ผู้จัดการ กยศ. กล่าวในที่สุด
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรีกำชับเร่งให้ความช่วยเหลือประชาชน ที่ได้รับผลกระทบจากสถานการณ์น้ำท่วมในภาคใต้
วันอังคารที่ 18 ธันวาคม 2561
นายกรัฐมนตรีกําชับเร่งให้ความช่วยเหลือประชาชน ที่ได้รับผลกระทบจากสถานการณ์น้ําท่วมในภาคใต้
นายกรัฐมนตรีกําชับเร่งให้ความช่วยเหลือประชาชน ที่ได้รับผลกระทบจากสถานการณ์น้ําท่วมในภาคใต้
วันนี้ (18 ธันวาคม 2561) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีว่า รัฐบาลได้ติดตาม และเร่งดําเนินการให้ความช่วยเหลือประชาชนที่ได้รับผลกระทบจากสถานการณ์อุทกภัยน้ําท่วมในภาคใต้ เนื่องจากปริมาณน้ําฝนที่ตกในพื้นที่เป็นจํานวนมาก โดยได้สั่งการให้ทุกหน่วยงานแก้ไขปัญหาอย่างบูรณาการ โดยเฉพาะเรื่องการคมนาคม และความเป็นอยู่ของประชาชน ทั้งนี้ ได้มอบหมายให้ พลเอก ฉัตรชัยฯ รองนายกรัฐมนตรี ลงพื้นที่ในสัปดาห์หน้า เพื่อดูแผนการแก้ปัญหาอย่างยั่งยืน ซึ่งหลายส่วนรัฐบาลได้อนุมัติงบประมาณในการดําเนินโครงการลงไปในพื้นที่แล้ว และยังมีอีกหลายส่วนที่ยังต้องศึกษา รวมถึงรับฟังความคิดเห็นจากประชาชนก่อนดําเนินโครงการ พร้อมกับกําชับให้เจ้าหน้าที่เร่งสํารวจผู้ได้รับผลกระทบ โดยเร่งให้การช่วยเหลือตามมาตรการของรัฐบาลให้ได้โดยเร็ว และขอให้ประชาชนติดตามการพยากรณ์อากาศอย่างใกล้ ชิด เพื่อวางแผนการเดินทางเพราะอาจจะได้รับผลกระทบจากฝนที่ตกลงมาจนถึงช่วงเทศกาลปีใหม่
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงเตรียมความพร้อมอำนวยความสะดวกและปลอดภัยรองรับการเดินทางของประชาชนในช่วงเทศกาลเช็งเม้ง
วันศุกร์ที่ 23 มีนาคม 2561
กรมทางหลวงเตรียมความพร้อมอํานวยความสะดวกและปลอดภัยรองรับการเดินทางของประชาชนในช่วงเทศกาลเช็งเม้ง
นายธานินทร์ สมบูรณ์ อธิบดีกรมทางหลวง กระทรวงคมนาคม กล่าวว่า ระหว่างวันที่ 15 มีนาคม - 8 เมษายน 2561 ตรงกับช่วงเทศกาลเช็งเม้ง คาดว่าจะมีประชาชนจํานวนมากเดินทางไปไหว้บรรพบุรุษตามจังหวัดต่าง ๆ โดยเฉพาะในพื้นที่อําเภอบ้านบึง จังหวัดชลบุรี
ซึ่งอาจจะส่งผลให้การจราจรติดขัดและหนาแน่นในเส้นทางสายหลัก ได้แก่ ทางหลวงหมายเลข 344 สายชลบุรี - แกลง และทางหลวงหมายเลข 3 (ถนนสุขุมวิท) จึงได้มอบให้สํานักงานทางหลวงและแขวงทางหลวงในพื้นที่ เตรียมความพร้อมอํานวยความสะดวกให้กับประชาชน ด้วยการปรับปรุงและดูแลผิวทางให้อยู่ในสภาพพร้อมใช้งาน
รวมทั้งจัดการจราจรบริเวณที่มีงานก่อสร้างเพื่อให้การจราจรมีความคล่องตัวมากยิ่งขึ้น โดยแนะนําให้ประชาชนใช้ทางหลวงพิเศษระหว่างเมืองหมายเลข 7 (มอเตอร์เวย์) สายกรุงเทพฯ - ชลบุรี ซึ่งเป็นทางเลือกหนึ่งที่จะช่วยหลีกเลี่ยงการจราจรติดขัดและลดระยะเวลาการเดินทาง ดังนี้
- เดินทางไปอําเภอบ้านบึง จังหวัดชลบุรี ให้ใช้ทางออกที่ด่านบ้านบึง และเข้าสู่ทางหลวงหมายเลข 344 สายชลบุรี - แกลง
- เดินทางไปเทศบาลตําบลหัวกุญแจ อําเภอบ้านบึง จังหวัดชลบุรีให้ใช้ทางออกที่ด่านพนัสนิคม ผ่านถนนศุขประยูร และเข้าสู่ทางหลวงหมายเลข 349 สายพนัสนิคม - หนองซาก บรรจบทางหลวงหมายเลข 344 ที่แยกหนองซาก
ทล. ขอความร่วมมือผู้ใช้ทาง “ขับรถช้า เปิดไฟหน้า คาดเข็มขัด” และวางแผนการเดินทางล่วงหน้า โดยสามารถสอบถามข้อมูลการเดินทางหรือแจ้งเหตุด่วนเหตุร้ายได้ที่ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) ศูนย์บริการข้อมูลทางหลวงพิเศษ (มอเตอร์เวย์) 1586 กด 6 และตํารวจทางหลวง 1193
รัฐบาลไทย-ข่าวทำเนียบรัฐบาล-"ยุติธรรม" มอบรางวัลการประกวดภาพยนตร์โฆษณาสั้นกองทุนยุติธรรม ภายใต้หัวข้อ “ยุติธรรม ยุติ(ระ)ทม”
วันจันทร์ที่ 9 ตุลาคม 2560
"ยุติธรรม" มอบรางวัลการประกวดภาพยนตร์โฆษณาสั้นกองทุนยุติธรรม ภายใต้หัวข้อ “ยุติธรรม ยุติ(ระ)ทม”
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม เป็นประธานในพิธีประกาศผลรางวัลโครงการจัดทําวีดีทัศน์กองทุนยุติธรรม การประกวดภาพยนตร์โฆษณาสั้นกองทุนยุติธรรม “กองทุนยุติธรรม SHORT FILM CONTEST ๒๐๑๗” ภายใต้หัวข้อ “ยุติธรรม ยุติ(ระ)ทม”
ในวันศุกร์ที่ ๖ ตุลาคม ๒๕๖๐ เวลา ๑๓.๓๐ น.
ณ โรงภาพยนตร์กรุงศรี ไอแมค เมเจอร์ซีนีเพล็กซ์ ศูนย์การค้าเมเจอร์รัชโยธิน
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม
เป็นประธานในพิธีประกาศผลรางวัลโครงการจัดทําวีดีทัศน์กองทุนยุติธรรม
การประกวดภาพยนตร์โฆษณาสั้นกองทุนยุติธรรม
“กองทุนยุติธรรม SHORT FILM CONTEST ๒๐๑๗” ภายใต้หัวข้อ “ยุติธรรม ยุติ(ระ)ทม”
โดยสํานักงานกองทุนยุติธรรม ร่วมกับ สมาคมผู้กํากับภาพยนตร์ไทย
เพื่อประชาสัมพันธ์กองทุนยุติธรรมให้เป็นที่รู้จักของประชาชน ผ่านมุมมองและกระบวนการคิดจากคนรุ่นใหม่
โดยให้เยาวชนในระดับอุดมศึกษาและประชาชนทั่วไปเข้ามามีส่วนร่วมเพื่อเป็นกระบอกเสียงอีกช่องทางหนึ่ง
รวมถึงเป็นการใช้สื่อสังคมออนไลน์และสื่อมวลชนในแขนงต่างๆ เข้ามาช่วยประชาสัมพันธ์
ภารกิจของกองทุนยุติธรรมให้แพร่หลายมากยิ่งขึ้น
โดยมี นายธวัชชัย ไทยเขียว รองปลัดกระทรวงยุติธรรม
นายนนทรีย์ นิมิบุตร ผู้กํากับภาพยนตร์ และนายบัณฑิต ทองดี นายกสมาคมผู้กํากับภาพยนตร์ไทย เข้าร่วมฯ
สําหรับโครงการดังกล่าว ได้แบ่งการประกวดออกเป็น ๒ ระดับ ได้แก่ ระดับอุดมศึกษาและระดับบุคคลทั่วไป
ซึ่งมีทีมที่ส่งผลงานเข้าประกวดในรอบสุดท้าย จํานวนทั้งสิ้น ๑๒ ทีม
โดยทีมที่ชนะการประกวดจะได้รับรางวัลเงินสดและโล่ประกาศเกียรติคุณพร้อมใบประกาศนียบัตร
ซึ่งผลการตัดสินในระดับอุดมศึกษา ทีมที่ได้รับรางวัลชนะเลิศ ได้แก่ทีม “Studio ๕๐ satang”
ได้รับเงินรางวัล จํานวน ๕๐,๐๐๐ บาท
รางวัลรองชนะเลิศอันดับ ๑ ได้แก่ทีม “แสนแสบ” ได้รับเงินรางวัล จํานวน ๓๐,๐๐๐ บาท
รางวัลรองชนะเลิศอันดับ ๒ ได้แก่ทีม “Exit Studio” ได้รับเงินรางวัล จํานวน ๑๐,๐๐๐ บาท
รางวัลชมเชย ได้แก่ทีม “Twins” และทีม “Amy” ได้รับเงินรางวัลทีมละ ๕,๐๐๐ บาท
และระดับบุคคลทั่วไป ทีมที่ได้รับรางวัลชนะเลิศ ได้แก่ทีม “หนึ่งอักษร” ได้รับเงินรางวัล จํานวน ๑๐,๐๐๐ บาท
รางวัลรองชนะเลิศอันดับ ๑ ได้แก่ทีม “ว๊อปแว๊ปสตูดิโอ” ได้รับเงินรางวัล จํานวน ๕,๐๐๐ บาท
และรางวัลรองชนะเลิศอันดับ ๒ ได้แก่ทีม “AV Team PKW” ได้รับเงินรางวัล จํานวน ๒,๐๐๐ บาท
โอกาสนี้ ที่ปรึกษารัฐมนตรีว่าการกระทรวงยุติธรรม ได้กล่าวว่า
การที่ทุกคนได้เข้ามาประกวดแข่งขันในโครงการนี้ ต้องใช้ทั้งความตั้งใจ ความสามารถ ความทุ่มเท และความเสียสละ
ซึ่งการสร้างสรรค์สื่อที่จะทําให้เกิดความเข้าใจแก่ประชาชนถือเป็นเรื่องที่ดีและทุกคนต้องช่วยกัน
สําหรับกองทุนยุติธรรมจะเป็นเครื่องมือหนึ่งที่ช่วยให้ประชาชนได้รับความช่วยเหลืออย่างเป็นธรรม
ดังนั้น สิ่งที่ต้องทําต่อจากนี้คือการนําภาพยนตร์สั้นที่ได้ในครั้งนี้ไปเผยแพร่เพื่อให้ประชาชนได้รับรู้
และเข้าถึงความยุติธรรมอย่างเสมอภาคมากยิ่งขึ้น
รัฐบาลไทย-ข่าวทำเนียบรัฐบาล-รองนรม. วิษณุฯ เป็นประธานการประชุมคณะกรรมการ กองทุนพัฒนาสื่อปลอดภัยและสร้างสรรค์  ครั้งที่ 7/2561
วันพฤหัสบดีที่ 20 กันยายน 2561
รองนรม. วิษณุฯ เป็นประธานการประชุมคณะกรรมการ กองทุนพัฒนาสื่อปลอดภัยและสร้างสรรค์  ครั้งที่ 7/2561
ที่ประชุมได้รับทราบการดําเนินงานของสํานักงานกองทุนพัฒนาสื่อปลอดภัยและสร้างสรรค์ ในช่วงที่ผ่านมา (ประจําเดือนสิงหาคม และกันยายน 2561)
ครอบคลุม 4 ภูมิภาค ซึ่งประสบผลสําเร็จในการสร้างภาคีเครือข่ายเป็นอย่างดี
วันนี้ (19 ก.ย. 61) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 7/2561 ซึ่งสรุปสาระสําคัญ ดังนี้
ที่ประชุมได้รับทราบผลการดําเนินงานของสํานักงานกองทุนพัฒนาสื่อปลอดภัยและสร้างสรรค์ ในช่วงที่ผ่านมา (ประจําเดือนสิงหาคม และกันยายน 2561) ได้แก่ การจัดงานรวมพลังสื่อสร้างสรรค์สังคมไทย ครั้งที่ 2 ครอบคลุม 4 ภูมิภาค โดยได้ขยายฐาน พร้อมสร้างภาคีเครือข่ายด้านสื่อปลอดภัยและสร้างสรรค์ให้กว้างขวางยิ่งขึ้น รวมทั้งสามารถสร้างการเชื่อมโยงเข้าถึงสื่อชุมชนในพื้นที่ได้มากยิ่งขึ้น พร้อมทั้งสรุปภาพรวมการจัดงานตามจังหวัดต่าง ๆ ใน 4 ภูมิภาค ประกอบด้วย ภาคเหนือ ภาคตะวันออกเฉียงเหนือ ภาคใต้ และภาคกลาง โดยจัดขึ้นระหว่างวันที่ 24 สิงหาคม - 7 กันยายน 2561 ในจังหวัดเชียงใหม่ มหาสารคาม นครศรีธรรมราช และชลบุรี ตามลําดับ ซึ่งประสบความสําเร็จเป็นอย่างดี
พร้อมกันนี้ ที่ประชุมได้พิจารณาและมีมติเห็นชอบในหลักการ โดยให้ทุนสนับสนุนเชิงยุทธศาสตร์ (Strategic Grant) ซึ่งมีการ (ร่าง) ข้อบังคับคณะกรรมการกองทุนพัฒนาสื่อปลอดภัยและสร้างสรรค์ ว่าด้วยหลักเกณฑ์และวิธีการจัดสรรเงินแก่โครงการหรือกิจกรรมที่เกี่ยวกับการพัฒนาสื่อปลอดภัยและสร้างสรรค์ พ.ศ. .... รวมทั้ง (ร่าง) ประกาศคณะกรรมการกองทุนพัฒนาสื่อปลอดภัยและสร้างสรรค์เกี่ยวกับการเปิดรับข้อเสนอโครงการหรือกิจกรรมเพื่อขอรับการสนับสนุนเงินจากกองทุนพัฒนาสื่อปลอดภัยและสร้างสรรค์ประจําปี พ.ศ. 2561 ทั้งนี้ สํานักงานกองทุนพัฒนาสื่อปลอดภัยและสร้างสรรค์จะแจ้งรายละเอียดดังกล่าวต่อสาธารณชนให้ทราบโดยทั่วกันในโอกาสต่อไป
....................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้อำนวยการธนาคารโลกประจำภูมิภาคเอเชียตะวันออกเฉียงใต้ และทีมวิจัยจากธนาคารโลก เข้าเยี่ยมคารวะรองนายกรัฐมนตรี
วันจันทร์ที่ 15 พฤษภาคม 2560
ผู้อํานวยการธนาคารโลกประจําภูมิภาคเอเชียตะวันออกเฉียงใต้ และทีมวิจัยจากธนาคารโลก เข้าเยี่ยมคารวะรองนายกรัฐมนตรี
ผู้อํานวยการธนาคารโลกประจําภูมิภาคเอเชียตะวันออกเฉียงใต้ และทีมวิจัยจากธนาคารโลก เข้าเยี่ยมคารวะรองนายกรัฐมนตรี
วันนี้ (15 พ.ค. 2560) เวลา 11.00 น. นาย Ulrich Zachau ผู้อํานวยการธนาคารโลกประจําภูมิภาคเอเชียตะวันออกเฉียงใต้ และทีมวิจัยจากธนาคารโลก เข้าเยี่ยมคารวะนายวิษณุ เครืองาม รองนายกรัฐมนตรี ในโอกาสเดินทางเยือนไทย ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวขอบคุณธนาคารโลกที่ช่วยให้คําแนะนําและความร่วมมือกับประเทศไทยในเรื่องการปรับปรุงบรรยากาศในการทําธุรกิจ ทําให้ผลสํารวจการจัดอันดับความยากง่ายในการประกอบธุรกิจ หรือ Doing Business 2017 ของประเทศไทยดีขึ้น ที่ผ่านมา รัฐบาลมีความพยยายามที่จะปรับลดขั้นตอนการจดทะเบียนธุรกิจให้สะดวกขึ้น รวมถึงมีการแก้ไขกฎหมายให้เอื้อต่อความสะดวกของผู้ประกอบธุรกิจ ด้านผู้อํานวยการธนาคารโลกประจําภูมิภาคเอเชียตะวันออกเฉียงใต้ กล่าวว่า วัตถุประสงค์ของการเดินทางมาเยือนไทยครั้งนี้ เพื่อหารือเกี่ยวกับการผลักดันด้านนโยบายของไทยในการอํานวยความสะดวกในการประกอบธุรกิจ รวมถึงเสนอแนะแนวทางที่สอดคล้องกับยุทธศาสตร์ชาติ 20 ปี และนโยบายปฏิรูปด้านต่างๆของไทย ซึ่งรองนายกรัฐมนตรียินดีรับฟังและขอให้หารือในรายละเอียดกับหน่วยงานที่เกี่ยวข้องต่อไป
รองนายกรัฐมนตรีและผู้อํานวยการธนาคารโลกประจําภูมิภาคเอเชียตะวันออกเฉียงใต้ ยังได้หารือถึงเรื่องการชี้แจงและสร้างการรับรู้ในการดําเนินการปรับปรุงสภาพแวดล้อมสําหรับการประกอบธุรกิจ โดยต่างเห็นพ้องกันว่า การปรับปรุงกฎหมายให้เอื้อต่อการทําธุรกิจเป็นสิ่งที่สําคัญ แต่สิ่งที่สําคัญยิ่งกว่าคือการทําให้หน่วยงานต่างๆที่เกี่ยวข้องและประชาชนเข้าใจและรับทราบว่ากฎหมายหรือระเบียบใดได้เปลี่ยนแปลงไปบ้าง เพราะปัจจุบันยังประสบปัญหาเรื่องความไม่เข้าใจของหน่วยงานต่างๆและประชาชนที่เข้ามาดําเนินธุรกิจ โดยบางส่วนยังดําเนินการแบบเดิมๆและไม่ทราบว่ามีการลดขั้นตอนของการดําเนินการอย่างไรบ้าง ธนาคารโลกจึงหวังว่ารัฐบาลจะยังคงสร้างการรับรู้เรื่องการปรับปรุงสภาพแวดล้อมสําหรับการประกอบธุรกิจให้ทุกภาคส่วนรับทราบและเข้าใจมากยิ่งขึ้น
รัฐบาลไทย-ข่าวทำเนียบรัฐบาล-นายกรัฐมนตรีสักการะพระพุทธชินราช พระคู่บ้านคู่เมืองของพิษณุโลก
วันจันทร์ที่ 25 ธันวาคม 2560
นายกรัฐมนตรีสักการะพระพุทธชินราช พระคู่บ้านคู่เมืองของพิษณุโลก
นายกรัฐมนตรีและคณะร่วมกิจกรรมอารยสถาปัตย์
วันนี้ (25 ธ.ค. 60) เวลา 08.30 พลเอก ประยุทธ์ จันทร์โอชา นายกรัฐมนตรี พร้อมคณะสักการะพระพุทธชินราช ณ วัดพระศรีรัตนมหาธาตุวรมหาวิหาร จังหวัดพิษณุโลก พร้อมเข้ากราบขอพรพระศรีรัตนมุนี รักษาการแทนเจ้าคณะจังหวัดพิษณุโลก ซึ่งมอบเหรียญสมโภชหลวงพ่อพระพุทธชินราช ครบรอบ 660 ปี (พ.ศ. 1900-2560) ให้กับนายกรัฐมนตรี ก่อนเข้าร่วมกิจกรรมอารยสถาปัตย์ ของกระทรวงการพัฒนาสังคมและความมั่นคงของมนุษย์ที่จัดร่วมกับจังหวัดพิษณุโลก
โอกาสนี้ นายกรัฐมนตรีได้เดินทักทายกลุ่มคนพิการที่มารอให้การต้อนรับ พร้อมกล่าวว่า รัฐบาลกําลังขับเคลื่อนการปรับสภาพแวดล้อมที่เอื้อต่อการดํารงชีวิตของคนพิการ และประชาชนทุกเพศทุกวัย ทั้งนี้ เพื่อให้คนพิการได้เข้าถึงและใช้ประโยชน์ในอาคาร สถานที่และบริการต่าง ๆ ตลอดจน มีส่วนร่วมในกิจกรรมทางสังคมได้อย่างเท่าเทียมกับคนทั่วไป โดยมอบหมายให้หน่วยงานที่เกี่ยวข้อง ดูแลในเรื่องของกฏหมายที่สามารถเอื้อประโยชน์ในการอํานวยความสะดวกภายในอาคารต่าง ๆ สําหรับผู้พิการหรือทุพพลภาพ และคนชรา เช่น ทางลาดสําหรับผู้พิการ ซึ่งสิ่งเหล่านี้อยู่ในแผนยุทธศาสคร์ชาติ 20 ปี ที่ทุกรัฐบาลจะต้องเข้ามาบริหารจัดการ เพื่อสนับสนุน และส่งเสริมให้คนพิการได้มีโอกาสทางสังคมมากยิ่งขึ้น
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ในช่วงสถานการณ์แพร่ระบาดของไวรัสโควิด-19 เมื่ออยู่ในตลาด จะมีวิธีปฏิบัติตนอย่างไร ??
วันอาทิตย์ที่ 31 พฤษภาคม 2563
ในช่วงสถานการณ์แพร่ระบาดของไวรัสโควิด-19 เมื่ออยู่ในตลาด จะมีวิธีปฏิบัติตนอย่างไร ??
มีวิธีดังนี้
Q : ในช่วงสถานการณ์แพร่ระบาดของไวรัสโควิด-19 เมื่ออยู่ในตลาด จะมีวิธีปฏิบัติตนอย่างไร ??
A : 1.สวมหน้ากากอนามัย 2.รักษาระยะห่าง 3.ล้างมือด้วยน้ําสะอาดและสบู่หรือเจลแอลกอฮอล์ 4.หลีกเลี่ยงการใช้มือสัมผัสใบหน้า 5.วางแผนการซื้อของเพื่อใช้เวลาอยู่ในตลาดให้น้อยที่สุด
รัฐบาลไทย-ข่าวทำเนียบรัฐบาล-รัฐบาลเปิดสถานีเคเบิลใต้น้ำระหว่างประเทศเพิ่มศักยภาพด้านโทรคมนาคมไทย
วันศุกร์ที่ 17 พฤศจิกายน 2560
รัฐบาลเปิดสถานีเคเบิลใต้น้ําระหว่างประเทศเพิ่มศักยภาพด้านโทรคมนาคมไทย
เสริมศักยภาพของเคเบิลใต้น้ําให้แข็งแรง มีเสถียรภาพ มีความจุที่เพิ่มขึ้น รับ-ส่งข้อมูล ระหว่าง 3 ทวีป ข้ามซีกโลกได้อย่างรวดเร็ว
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดสถานีเคเบิลใต้น้ําปากบารา จ.สตูล เพื่อรองรับโครงการเคเบิลใต้น้ําระหว่างประเทศ เอเชีย-แอฟริกา-ยุโรป 1 ซึ่งเป็นเคเบิลใต้น้ําความจุสูงระบบแรกที่มีเส้นทางหลักผ่านประเทศไทย 25,000 กม. และเชื่อมต่อไปยังอีก 17 ประเทศใน 3 ทวีปทั่วโลก ช่วยให้การรับส่งข้อมูลทางอินเทอร์เน็ตระหว่างประเทศเป็นไปอย่างรวดเร็วและมีเสถียรภาพมากขึ้น นอกจากนี้ ยังช่วยเพิ่มขีดความสามารถในการแข่งขันของไทยในการเป็นศูนย์กลางดิจิทัลในภูมิภาค ช่วยลดต้นทุนด้านโทรคมนาคมแก่ผู้ประกอบการและประชาชนทั่วไป ทั้งนี้ รัฐบาลตั้งเป้ายกระดับศักยภาพด้านโทรคมนาคมเพื่อขับเคลื่อนเศรษฐกิจของประเทศตามนโยบายไทยแลนด์ 4.0 และเสริมสร้างคุณภาพชีวิตที่ดีให้กับคนไทยในระยะยาว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประเด็นผู้มีบัตรสวัสดิการแห่งรัฐถอนเงินสดจากเครื่องถอนเงินอัตโนมัติ (ATM)
วันจันทร์ที่ 26 สิงหาคม 2562
ประเด็นผู้มีบัตรสวัสดิการแห่งรัฐถอนเงินสดจากเครื่องถอนเงินอัตโนมัติ (ATM)
ณะนี้มีประเด็นข่าวว่ามาตรการช่วยเหลือผ่านบัตรสวัสดิการแห่งรัฐเพิ่มเติมที่คณะรัฐมนตรีเห็นชอบเมื่อสัปดาห์ที่แล้ว (20 สิงหาคม 2562) ส่งผลให้ผู้มีบัตรสวัสดิการแห่งรัฐถอนเงินสดจากเครื่องถอนเงินอัตโนมัติ (ATM) นําไปซื้อสินค้าที่ไม่จําเป็นต่อการดํารงชีวิต
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ขณะนี้มีประเด็นข่าวว่ามาตรการช่วยเหลือผ่านบัตรสวัสดิการแห่งรัฐเพิ่มเติมที่คณะรัฐมนตรีเห็นชอบเมื่อสัปดาห์ที่แล้ว (20 สิงหาคม 2562) ส่งผลให้ผู้มีบัตรสวัสดิการแห่งรัฐถอนเงินสดจากเครื่องถอนเงินอัตโนมัติ (ATM) นําไปซื้อสินค้าที่ไม่จําเป็นต่อการดํารงชีวิต กระทรวงการคลังขอชี้แจงว่า มาตรการช่วยเหลือผ่านบัตรสวัสดิการแห่งรัฐ 3 สวัสดิการเพิ่มเติมภายใต้มาตรการกระตุ้นเศรษฐกิจไทยมีวัตถุประสงค์หลักเพื่อบรรเทาภาระค่าใช้จ่ายในการดํารงชีพของผู้มีบัตรสวัสดิการในช่วงภาวะที่เศรษฐกิจชะลอตัว เงินที่เข้าบัตรสวัสดิการแห่งรัฐช่องกระเป๋าเงินอิเล็กทรอนิกส์ (e-money) สามารถนําไปใช้ซื้อสินค้าและบริการที่จําเป็นผ่านเครื่องรับชําระเงินอิเล็กทรอนิกส์ (Electronic Data Capture: EDC) และแอปพลิเคชันถุงเงินประชารัฐได้เช่นเดิม ส่วนการถอนเงินสดจากเครื่อง ATM เป็นอีกช่องทางหนึ่งที่เพิ่มความอิสระให้ผู้มีบัตรสวัสดิการแห่งรัฐในการใช้จ่ายได้ตามความจําเป็นอันจะช่วยบรรเทาปัญหาค่าครองชีพและส่งเสริมให้เกิดการหมุนเวียนของระบบเศรษฐกิจ
กระทรวงการคลัง ขอเรียนเพิ่มเติมว่า ตามที่สื่อนําเสนอข่าวข้างต้นเชื่อว่าเป็นเพียงคนกลุ่มน้อยที่มีพฤติกรรมดังกล่าวและกระทรวงการคลังอยู่ระหว่างตรวจสอบ ทั้งนี้ การกําหนดเกณฑ์การลงทะเบียนผู้มีสิทธิได้รับบัตรสวัสดิการแห่งรัฐรอบใหม่จะนําข้อมูลพฤติกรรมการใช้จ่ายของผู้มีบัตรสวัสดิการแห่งรัฐในปัจจุบันมาเป็นข้อมูลประกอบการพิจารณากําหนดแนวทางการให้สวัสดิการที่เหมาะสมต่อไป
สํานักนโยบายภาษี สํานักงานเศรษฐกิจการคลัง
โทร 0 2273 9020 ต่อ 3697
โทรสาร 0 2273 9088